ইন্দ্রনাথ বন্দ্যোপাধ্যায় সাহিত্যকর্ম শুরু করেন মোটামুটি ১৮৭০ খ্রিস্টাব্দে । তাঁর প্রথম ব্যঙ্গ রচনা 'উৎকৃষ্ট কাব্যম' । বাংলা সাহিত্যের অন্যতম হাস্যকৌতুক ও ব্যঙ্গ রচনাকার তিনি । 'পঞ্চানন্দ' নামে একটি মাসিক পত্রিকা প্রকাশ করেন ১৮৭৮ খ্রিস্টাব্দের ২৬ শে অক্টোবর । বিলেতি আচারের অন্ধ অনুকরণ, প্রগতি ও সংস্কৃতির নামে ইংরেজ সেবার বিরুদ্ধে তীব্র ব্যঙ্গ বিদ্রুপ করতেন 'পঞ্চানন্দ' এর মাধ্যমে । তিনি সেসময় 'পাঁচুঠাকুর' বা 'পঞ্চানন্দ' নামে প্রতিষ্ঠিত হন। বঙ্কিমের ভাষায় বাংলার জীবন ও সাহিত্যাকাশে তিনি 'হেলির ধূমকেতু' । পাঁচটি সর্গে সম্মূর্ণ অমিত্রাক্ষর ছন্দে রচিত তাঁর 'ভারত উদ্ধার' অন্যতম শ্রেষ্ঠ ব্যঙ্গকাব্য। 'পঞ্চানন্দ' পত্রিকাটি পরে অবশ্য 'বঙ্গবাসী' পত্রিকার সঙ্গে যুক্ত হয়ে যায় । বঙ্গবাসীতে রচিত তাঁর চুটকিগুলি পাঁচটি খণ্ডের 'পাঁচু ঠাকুর' গ্রন্থমালায় সংকলিত হয়েছে । এছাড়াও 'বঙ্গবাসী' পত্রিকায় কয়েকটি গুরুত্বপূর্ণ প্রবন্ধ লিখেছিলেন। 'বাংলা ভাষার সংস্কার' শীর্ষক এক প্রবন্ধে সংস্কৃতের ছাঁচে ঢেলে বাংলা ভাষার ব্যাকরণ প্রণয়নের অসঙ্গতি বোঝাতে চেয়েছিলেন। ইন্দ্রনাথ বন্দ্যোপাধ্যায়ের বিভিন্ন বিষয়ের উপর লেখা 'বঙ্গবাসী'ছাড়াও 'নবজীবন' ও অক্ষয়চন্দ্র সরকার সম্পাদিত 'সাধারণী' পত্রিকাতেও প্রকাশিত হত। 

জন্ম ও শিক্ষা জীবন
কর্মজীবন
মৃত্যু
সাহিত্যকর্ম